b"\n_START_ARTICLE_\nDetroit Shock\n_START_SECTION_\nHist\xc3\xb2ria\n_START_PARAGRAPH_\nLa franqu\xc3\xadcia es va posar en marxa el 1998, fent-se c\xc3\xa0rrec de la direcci\xc3\xb3 de l'equip la membre del Sal\xc3\xb3 de la Fama Nancy Lieberman. Van fitxar una barreja de jugadores novelles amb un bon grup de veteranes, per\xc3\xb2 durant els seus primers anys de vida els resultats no van arribar. Tan sols el 1999 van arribar a la primera ronda dels play-off. Tota aquesta traject\xc3\xb2ria va canviar quan es va fitxar com a entrenador el llegendari jugador de l'NBA Bill Laimbeer, l'any 2002. Els propietaris de l'equipo van acceptar la idea del nou director t\xc3\xa8cnic de renovar la plantilla, arribant a predir que serien campiones l'any seg\xc3\xbcent._NEWLINE_I la predicci\xc3\xb3 es va complir. Les Shock es van plantar a la final, on es trobarien a la versi\xc3\xb3 femenina dels Lakers, les Sparks, a les que van derrotar per 2 vict\xc3\xb2ries a 1. El partit decisiu va batre el r\xc3\xa8cord d'espectadors veient un partit femen\xc3\xad, sent seguit per 22.076 persones. Va ser la primera franqu\xc3\xadcia de la WNBA en passar de l'\xc3\xbaltim lloc de la lliga al primer en tan sols un any._NEWLINE_El 2005, un altre ex-jugador dels Pistons, Rick Mahorn, va ser contractat com a entrenador assistent d'en Laimbeer. I el 2006 van aconseguir el seu segon anell de campiones, en derrotar a la final les Sacramento Monarchs per 3-2. L'any 2008 es van convertir en el segon equip en aconseguir 3 anells de campiones derrotant a la final per un clar 3-0 les San Antonio Silver Stars."